Som arbejdsgiver er der både fordele og ulemper ved at tilbyde medarbejderne jobløn. Det er en åbenlys fordel at have en medarbejder, hvor man er sikker på at arbejdet bliver gjort, selv om det muligvis kræver flere timer end umiddelbart forventet. Det giver en større fleksibilitet, og medarbejderen får en udbredt selvbestemmelse i forhold til arbejdstiden, når arbejdsmængden er svingende. Omvendt risikerer man som arbejdsgiver at trække stor veksler på medarbejderen, hvis arbejdsmængden til stadighed er høj. Det gælder naturligvis om at ramme en rigtig balance, så det ikke bliver for meget for medarbejderen.